Na temelju članka 1. stavka 3., članka 7. točke i. i članka 74. točke i. Zakona o Centralnoj banci Bosne i Hercegovine (“Službeni glasnik BiH”, broj 1/97) i članka 28. Pravilnika Centralne banke Bosne i Hercegovine, UV broj: 5/98 od 27. veljače 1998. godine, Upravno vijeće Centralne banke Bosne i Hercegovine na 15. sjednici od 18. i 19. studenoga 1998. godine, donijelo je

**O D L U K U**

# **o osnivanju Podružnice Centralne banke**

## Bosne i Hercegovine u Banjoj Luci

**Članak 1.**

 Osniva se Podružnica Centralne banke Bosne i Hercegovine u Banjoj Luci kao organizacijska jedinica Centralne banke Bosne i Hercegovine (u daljem tekstu: Podružnica i Centralna banka) pod nadležnošću Glavne banke Republike Srpske Centralne banke BiH.

**Članak 2.**

 Puni naziv Podružnice je:

 - Podružnica Centralne banke Bosne i Hercegovine u Banjoj Luci,

a skraćeni naziv je:

* + Podružnica u Banjoj Luci.

**Članak 3.**

 Sjedište Podružnice je u Banjoj Luci, ulica Marije Bursać broj 4.

**Članak 4.**

 Podružnica nema pravni status ili ovlaštenja neovisna o Centralnoj banci.

 Podružnica izvršava svoje obveze i zadatke propisane Zakonom o Centralnoj banci Bosne i Hercegovine (u daljem tekstu: Zakon o Centralnoj banci) pod nadležnošću Glavne banke Republike Srpske Centralne banke BiH, prema odlukama Upravnog vijeća i guvernera, u skladu sa Zakonom o Centralnoj banci.

**Članak 5.**

 Podružnica izvršava svoje obveze i zadatke iz članka 4. ove odluke u dijelu Republike Srpske prema dogovoru Glavne banke Republike Srpske Centralne banke BiH i Podružnice, uz odobrenje guvernera Centralne banke.

**Članak 6.**

 Podružnica ima pečat koji izrađuje Centralni ured Centralne banke, u skladu s odlukom.

**Članak 7.**

 Organizacija i sistematizacija radnih mjesta, te djelokrug rada Podružnice propisat će se općim aktom o organizaciji Centralne banke i općim aktom o sistematizaciji radnih mjesta Centralne banke.

**Članak 8.**

 Guverner imenuje rukovoditelja i službenike Podružnice u skladu s općim aktom o organizaciji Centralne banke i općim aktom o sistematizaciji radnih mjesta Centralne banke na osnovi općih uvjeta o zaposlenju službenika Centralne banke koje odredi Upravno vijeće.

**Članak 9.**

 Podružnica počinje s radom na osnovi odluke guvernera uz suglasnost Upravnog vijeća.

**Članak 10.**

 Ova odluka objavit će se u "Službenom glasniku BiH", "Službenim novinama Federacije BiH" i "Službenom glasniku Republike Srpske" i stupit će na snagu danom objavljivanja.

UV broj: 22 /98 Predsjedatelj

18. i 19. studenoga 1998. godine Upravnog vijeća Centralne banke

S a r a j e v o Bosne i Hercegovine

 Guverner

 Peter Nicholl